ŉ Spesiale Afrikaanse Kersfees vir jou hartsmenseKersfeesprodukte in Die Koöperasie Die jaar 2020 was ŉ vreemde jaar en ŉ jaar wat ons waarskynlik nie gou sal vergeet nie. Die wêreld het sy deure gesluit en ons moes vir mekaar agter gesigmaskers wegkruip en die ontsmettingsmiddels was altyd byderhand. Kersfees is egter ŉ baie spesiale tyd, dis familietyd en gesinstyd, en ŉ geleentheid om ŉ onderstebo jaar op die regte noot af te sluit. En selfs al kan jy nie dié jaar by jou hartsmense uitkom nie, kan jy hulle met baie spesiale Afrikaanse geskenke uit Maroela se aanlyn winkel, Die Koöperasie, bederf. Ons stuur die pakkie namens jou aan enigiemand landswyd en wanneer dit by hulle aankom, is dit met soveel liefde verpak dat hulle sal dink jy het dit self gestuur! Om dit vir jou ekstra spesiaal en sommer baie maklik te maak, het ons spesiale geskenkpakke teen afslagpryse saamgestel – want ons weet almal se finansies was vanjaar onder ekstra druk. Ons het ŉ spesiale geskenkpak vir gesinne: bederf hulle met die Boereplaas-bordspeletjie en uitbreidingstelle wat hulle sommer ure besig sal hou. Geskenkpak vir kampeerders in Die Koöperasie Hierdie geskenkpak is ideaal vir paartjies of gesinne wat lief is vir die Bosveld, graag gaan kamp en nie kan wag vir die volgende piekniek nie. By die geskenkpak ingesluit is ŉ Boereporselein-eetstel (4 blikbekers, 4 blikborde) en twee sakkies van die lekkerste koffie, Oom Boet se Boeretroos. Geskenkpak vir oupa in Die Koöperasie Bederf oupa dié Kersfees met ŉ baie spesiale en unieke geskenk. Maak seker hy kan lekker op die stoep sit en teug aan ŉ boeretrosie. By die geskenkpak ingesluit is twee boereporselein-blikbekers, ŉ sakkie koffie en die mooiste T-hemp – net vir oupa bedoel. En as jy oupa hierdie jaar ekstra spesiaal wil laat voel, bederf hom met ŉ paar velskoene! Velskoene in Die Koöperasie Geskenkpak vir ouma in Die Koöperasie Oumas verdien die heel grootste bederf van almal. Met dié geskenkpak kan sy enige tyd die lekkerste boeretroos geniet. Die twee bekers in die geskenkpak vorm deel van ons spesiale bekers wat rym-reeks. Elke beker bevat ŉ strofe uit CW Joubert se gedig, Nuttige Reseppe. Daar is nie ŉ enkele spelfout nie – dis presies hoe Joubert dié gedig neergepen het. En ons stuur sommer vir haar spesiaal ŉ pakkie koffiebone en ŉ T-hemp ook saam. Geskenkpak vir pa in Die Koöperasie Hierdie geskenkpak is spesiaal vir enige hardebaard pa met ŉ sagte hart wat hou van sterk koffie en braaivleis, van gemaklik wees in ŉ T-hemp en altyd ŉ grappie het om te vertel. Hy gaan die twee blikbekers, pakkie koffie en spesiale T-hemp sommer baie geniet. En wat is ŉ man sonder ŉ paar vellies? Bederf Pa met dié paar velskoene sodat hy nog sommer diep spore kan trap. Vellies in Die Koöperasie Geskenkpak vir ma in Die Koöperasie Bederf jou ma dié Kersfees met ŉ unieke geskenkpak wat sy nêrens anders sal kry nie en waarmee sy haarself en vriendinne met die lekkerste koffie kan bederf. Die twee bekers in die geskenkpak vorm deel van ons spesiale bekers wat rym-reeks. Elke beker bevat ŉ strofe uit CW Joubert se gedig, Nuttige Reseppe. Daar is nie ŉ enkele spelfout nie – dis presies hoe Joubert dié gedig neergepen het. Ons stuur ook vir haar ŉ pakkie koffie en ŉ spesiale T-hemp. Geskenkpak vir kinders in Die Koöperasie Bederf kinders hierdie jaar bietjie met iets anders. Hierdie geskenkpak kan jy as ŉ behoorlike gelukspakkie opmaak! Elke geskenkpak bevat ŉ kettie, ŉ blikkie kindertaal-yskasmagnete, ŉ blikkie lipsalf en ŉ mooi blikbeker spesiaal vir die vakansie! Dis mos nou lekker, Maroela!